བོད་དོན་ཞི་བའི་འཐབ་རྩོད་པ་གླིང་ཚ་ཚེ་བརྟན་རྡོ་རྗེ་ལགས་བོར་བརླག་ཏུ་ཕྱིན་ཏེ་ལོ་ངོ་ཧྲིན་པོ་ལྔ་ཕྱིན་པའི་ཉིན་མོ་དང་བསྟུན་བོད་སྤྱི་པའི་རྩ་དོན་ཆེད་ལས་ཀ་བྱེད་མཁན་ཞིག་ཡིན་ན་ཆོལ་ཁ་སོགས་ཀྱི་ཁྱད་པར་མེད་པར་བོད་མི་ཚང་མས་རྒྱབ་རྩ་དགོས་པ་ཧ་ཅང་གལ་ཆེན་ཡིན་སྐོར་བརྗོད་སོང་།དེ་རིང་ཉིན་རྒྱབ་ཆུ་ཚོད་༢པའི་སྟེང་དྷ་ས་མེག་གྷན་བོད་ཀྱི་གསོལ་མགྲོན་ཁང་གི་ཚོགས་ཁང་དུ།མདོ་སྨད་དབུས་རྒྱུན་གྱི་གོ་སྒྲིག་འོགབོད་ཀྱི་ཞི་བའི་འཐབ་རྩོད་པ་གླིང་ཚ་ཚེ་བརྟན་རྡོ་རྗེ་གླེང་བ་ཞེས་པའི་ཚོགས་འདུ་ཞིག་ཚོགས་སོང་བ་དང་།ཚོགས་འདུའི་སྐུ་མགྲོན་གཙོ་བོར་བོད་མི་མང་སྤྱི་འཐུས་ཚོགས་གཞོན་ཨཅཱརྱ་ཡེ་ཤེས་ཕུན་ཚོགས་མཆོག་གི་དབུས་གདན་ཞུའི་སྐུ་མགྲོན་རྒྱལ་སྤྱིའི་དབུ་མའི་ལམ་མི་མང་ལས་འགུལ་ཁང་གི་ཚོགས་གཙོ་དགེ་བཤེས་བློ་བཟང་ཆོས་འཕེལ་ལགས་དང་།དབུས་བོད་ཀྱི་བུད་མེད་ལྷན་ཚོགས་ཀྱི་ཚོགས་གཙོ་སྒྲོལ་མ་དབྱངས་ཅན་ལགས།དེ་བཞིན་དྷ་ས་ཁུལ་གྱི་སེར་སྐྱ་མི་མང་བཅས་ཁྱོན་མི་གྲངས་༥༠ལྷག་འཛོམས་འདུག